De kabineansatte i Norwegian har udsendt en strejkevarsel. Der mægles både mandag og tirsdag for at undgå den kommende strejke, skriver Takeoff.dk. Hvis strejken bliver en realitet, så kan den få betydning for Aalborg Lufthavn, hvor der på hverdage er er syv afgange til og fra København. Derudover er der også rejser fra Aalborg og til Berlin, Mallorca og London. Norwegian er i Danmark det næststørste flyselskab, efter SAS. Formand for Norwegian Kabinforening (NK), Marit Lindén, siger ifølge Boarding.no, at foreningen har forhandlet med Norwegian siden juni uden at få nogen indrømmelser til sine ønsker til bl.a. løn- og arbejdsforhold. - Vi kræver acceptable arbejdstidsbetingelser og procentvise løntillæg på linje med piloterne," siger Marit Lindén. Ifølge Norwegian er det fortsat uvist, hvilke ruter der bliver ramt af en eventuel strejke.

Referat:
Hvis du skal ud at flyve med Norwegian onsdag, kan en strejke risikere at komme i vejen for din flyvetur.